**מתווים לראיונות עם אנשי מפתח בארגון**

**במסגרת ביקור בארגון**

**לקראת ביצוע כל הראיונות**

**למידה מקדימה:**

* יש לקרוא את המסמכים שהארגון שלח בשלב המקדים, להתמצא בפרטים שכבר התקבלו ולסמן נקודות שחשוב לברר בפגישה פנים אל פנים.
* מוצע להתעדכן בטופס הקריטריונים לשיפוט הארגון אותו יהיה צורך למלא אחר כך. הקריטריונים יכוונו את המראיין להעמקה בשאלות המתאימות בראיון.

**תנאים פיזיים:**

* לדאוג לייצר תנאים נעימים בראיון, לפתח תחושה של פתיחות, חיוביות ונכונות ללמוד ולהבין לעומק את הארגון
* להיערך לתיעוד הדברים הנאמרים בראיון- הקלדה ישירות במחשב הנייד, רישום בפנקס של הנקודות העיקריות.

**בתאום הציפיות בפתיחת כל ראיון, יש להתייחס לנקודות הבאות:**

* רקע קצר על עורך הביקור (נציג הקרן)
* רקע קצר על : הקרן, סבב המענקים הנוכחי, תהליך קבלת ההחלטות לגבי מתן מענקים, מטרות הביקור בארגון והראיון הנוכחי.
* הבהרה כי עושים את תהליך זהה עם מספר ארגונים מועמדים כדי לקבל החלטה מיטבית
* תודה על החומרים שנשלחו עד כה והערכת המאמצים שנעשו עד כאן
* הבהרת מטרות הראיון:
  + - קבלת מידע על הארגון ועל הפרוייקט המוצע מעבר למה שכתוב במסמכים
    - היכרות והתרשמות הדדיים

**מתווה לראיון עם מנכ"ל הארגון**

1. **ספרי על הרקע שלך ומדוע חשוב לך לעבוד בארגון הזה?**
2. **במה הארגון שלכם עסוק בשנים האחרונות, פרויקטים מרכזיים, תהליכים פנים ארגוניים, שינויים**

* כיצד כל אלה מקדמים לדעתך את הייעוד הכללי של הארגון?
* לאן פני הארגון בשנים הקרובות?
* [אפשר לבקש לראות תכניות עבודה, מסמכי תכניות אסטרטגיות]

1. **נסי למפות את התחום בו הארגון שלך פועל: מי הם המשתתפים המרכזיים, מה מאפיין אותם וכיצד הארגון שלך ממוקם יחסית אליהם (מרכזיות, גודל, השפעה, תוצאות, אחר)?**

* התייחסות להיבטים: אוכלוסיות היעד; צורך/ בעיה ; דרכי מענה לצורך
* מה הייחוד של הארגון שלך במפה הזו?
* איזה תקשורת יש לארגון שלך עם המשתתפים המרכזיים בתחום (אוכלוסית היעד, ארגונים אחרים, מוסדות)
* איפה היית רוצה להיות/ צופה שתהיו בעוד 3 שנים?

1. **כיצד משתלב הפרוייקט שלשמו ביקשתם את המענק בפעילות הארגון, וכיצד הוא משתלב בתחום?**

* מדוע דווקא הפרויקט הזה, מדוע עכשיו
* מה צופים שיהיו ההישגים שלו בעוד שלש שנים
* אתגרים מרכזיים

1. **מהם מקורות המימון של הארגון? [התייחסות למסמכים שהוגשו מראש]**

* כיצד השתנה התקציב בשנים האחרונות מבחינת היקף ותמהיל (יציבות, דאגות), מה המשמעות של זה לארגון?
* כיצד מתבצע גיוס הכספים?
* מה הצפוי והרצוי בשנים הקרובות?
* כיצד מתנהלת הבקרה הכספית וכחלק מכך מה מצב התזרים היום?

1. **מיהם השותפים של ארגון ? מה ההיסטוריה של היחסים עם השותפים?**

* כיצד מתנהלים היחסים, מה התרומות הייחודיות של כל שותף? נקודות חיכוך/ קושי?
* כיצד מתקבלות החלטות בשותפות?
* מה השתנה בתחום זה ומה את רוצה/ צופה לשנים הקרובות בתחום זה?

1. **כיצד פועל הוועד המנהל של הארגון ? [התייחסות למסמכים שהוגשו מראש]**

* מה התרומות והכישורים הייחודיים שחברי הוועד מביאים לארגון ? לאילו ארגונים אחרים הם קשורים?
* כיצד מתקיימת התקשורת עם הוועד המנהל וכיצד מתקבלות החלטות?

1. **ספרי על העובדים בארגון- תפקידים, כישורים, וותק, מדוע הם רוצים לעבוד בארגון;**

* כיצד מגייסים אנשים, אילו יחסי עבודה מתקיימים, האם יש חוזי עבודה,אילו נהלים קיימים, דוגמאות להשקעה של הארגון בעובדים שלו?
* מה היית רוצה לשמר בצוות ומה לשנות?
* מה המבנה הארגוני, מי הם האנשים המובילים

1. **במה את גאה בארגון שלך?**

* ההישגים המרכזיים של הארגון שלך בשלש השנים האחרונות?
* מה מעיד על כך? כיצד יודעים? מהן שיטות ההערכה שאתם מפעילים בארגון כדי לדעת על ההשפעות שלכם?

1. **ממה את דואגת? חוששת?**

* מהם האתגרים המרכזיים שבפניהם עומד הארגון?
* לאילו סוגים של עזרה/ משאבים זקוקה כדי להתמודד ?
* מה נעשה בפועל, ומה מתכוונים לעשות כדי להתמודד?

**לסיכום**

* הזמנה להתייחס לנושאים נוספים שלא הייתה לה הזדמנות לפרט לגביהם

**מתווה לראיון עם יו"ר ועד מנהל**

1. **ספרי על הארגון ומדוע חשוב לך להיות בוועד המנהל של הארגון?**
2. **מהו הרכב חברי הוועד המנהל ?**

* הרקע של החברים בוועד ומה הם מביאים לארגון?
* כיצד נבחר הוועד המנהל?
* התמחויות ותפקידים בוועד?

1. **מהם תחומי האחריות של הוועד המנהל?**

* מי הגדיר אותם?
* כיצד הם מתבצעים בפעולה השגרתית של הארגון?

1. **איזו בקרה יש בארגון ?**

* כיצד מתבצעת? על ידי מי? באיזו מידה היא מספיקה לדעתך?

1. **כיצד מתנהלת עבודת הוועד המנהל?**

* תכיפות פגישות
* דרכי תקשורת בין ובמהלך מפגשים
* מי משתתף
* דרכי קבלת החלטות ועל אילו נושאים?

1. **מה היחסים של הועד המנהל עם המנכ"ל?**
2. **מיהם חברי העמותה וכיצד מתקיים הקשר עימם ?**

**לסיכום**

* הזמנה להתייחס לנושאים נוספים שלא הייתה לה הזדמנות לפרט לגביהם

**מתווה לראיון עם איש צוות בארגון**

**1. ספרי על הרקע שלך ועל העבודה בארגון הזה**

* כישורים, ניסיון קודם, תחומי עניין כלליים
* כמה זמן בארגון, מה היה מסלול הקריירה בארגון, מה התכניות לעתיד
* מה התפקיד שלך היום, במה את עסוקה במשך השבוע?

**2. ספרי על הארגון**

* מהם תחומי הפעולה של הארגון, כיצד הוא פועל (מבנה ארגוני, תקשורת, שותפים, סביבה , "לקוחות")?
* מהן המטרות ארוכות הטווח של הארגון? לאן פניו של הארגון בשנים הבאות- לדעתך? במה זה תלוי?

**3. מדוע חשוב לך לעבוד בארגון הזה?**

* היבטים אישיים- מיצוי עצמי, תחושת שייכות, מוטיבציה
* היבטים הקשורים למהות העיסוק של הארגון
* במה את גאה בארגון שלך? מה היית רוצה לשנות?

**4. כיצד הארגון מתייחס לעובדים שלו? תארי ותני דוגמה מהשנה האחרונה:**

* כדאי להתייחס להיבטים הבאים: תנאים פיזיים במשרד/ במקום העבודה, משוב לעובדים על עבודתם , תקשורת (בשעת קונפליקט, כאשר מתרחשים שינוים ואירועים מיוחדים), הכשרה ופיתוח מקצועי, העשרה, התייחסות לעובד כאדם, יחס הוגן, עבודה לפי נהלים סדורים, תיגמול
* האם ומדוע אנשים עזבו את הארגון בשלש השנים האחרונות?

**5. עד כמה, לדעתך, התשובות שלך דומות לאלו של עובדים אחרים בארגון? לגבי מה סביר שתהיה הסכמה ולגבי מה יש דעות שונות?**

**לסיכום**

* הזמנה להתייחס לנושאים נוספים שלא הייתה לה הזדמנות לפרט לגביהם

**מתווה לראיון עם מנהלת הפרוייקט לגביו היתה פנייה לקבל מענק**

במידה וטרם מונה מנהל/ת לפרוייקט, יש לבצע ראיון זה עם מנהלת הארגון או האדם שכתב את כרטיס הפרוייקט

1. **ספרי על הרקע שלך ומדוע חשוב לך לעבוד בארגון הזה?**

* כישורים, ניסיון קודם, תחומי עניין כלליים
* כמה זמן בארגון, מה היה מסלול הקריירה בארגון, מה התכניות לעתיד
* ניסיון קודם בהשתתפות או בניהול פרוייקטים מהסוג המוצע. מה למדת?
* מה התפקיד שלך היום, איזה חלק מהזמן שלך יוקדש לפרוייקט הספציפי הזה?

1. **ספרי על הפרוייקט המוצע**

* מה הוא עושה? מה נועד לשנות?
* כיצד התפתחה המחשבה על הפרוייקט, מה הרציונל , במה שונה ודומה לנסיונות אחרים להתמודד עם הבעיה בתחום?
* מדוע את רוצה להוביל את הפרוייקט הזה? מה את מביאה לניהול הפרוייקט? מה חסר לך?
* מי מעורב בביצוע הפרוייקט (אוכ' יעד, שותפים, עובדים נוספים, גורמים בסביבה שתומכים או מקשים)

1. **מהם השלבים השונים של הפרוייקט?**

* לוחות זמנים, אבני דרך
* מה הקשיים הצפויים בכל שלב וכיצד חושבים להתמודד עימם

1. **הצלחת הפרוייקט - כיצד תדעי שהפרויקט מצליח? באילו דרכים בכוונתך למדוד את הישגי הפרוייקט וכיצד תלמד מהממצאים?**

* הגדרת הצלחה בשלבים שונים של הפרוייקט
* התייחסות להצלחה של הביצוע ולהצלחה של השגת המטרות (הצלחה מלאה, הצלחה חלקית)
* מה יהיו סימנים מוקדמים להצלחה?
* כיצד אתם מתכוונים להעריך את הישגי הפרוייקט- בשלבים השונים?

1. **במי ובמה תלויה ההצלחה (גורמים פנימיים וחיצוניים)**

* התייחסות לתקציב, לגורמים מפעילים, לתפקוד פנימי של הפרוייקט, לסביבה ולאוכלוסיית היעד

1. **ומה לגבי העתיד?**

* מתי אמור הפרוייקט להסתיים?
* מה יקרה עם מוטבי הפרוייקט ועם הסביבה עם סיום הפרוייקט
* מה הגורמים הנחוצים כדי לשמר את ההשפעות של הפרוייקט?

**לסיכום**

* הזמנה להתייחס לנושאים נוספים שלא הייתה לה הזדמנות לפרט לגביהם